Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Arabimaat pyrkivät edistämään turvallisuusyhteistyötä -
Israelin kanssa sekasortoisessa Lähi-idässä.
EU:n ulkopolitiikan johtajan mukaan EU on halukas tärkeään rooliin -
Israelin ja palestiinalaisten rauhanprosessin käynnistämisessä.
Presidentti Obama sanoi, -
että Syyrian sota ei päättyne ennen hänen virkakautensa loppumista.
Israelin edustajat tapasivat hiljattain Jordaniassa -
edustajia arabimaista, joilla ei ole diplomaattisia suhteita Israeliin.
Tämänaamuisen Israelin radiouutisen mukaan -
tapaamiseen osallistui myös EU:n ja USA:n diplomaatteja.
Useat arabiedustajat sanoivat, että Lähi-idän maiden -
on valmistauduttava siihen turvallisuusrealiteettiin, -
että USA:n vaikutusvalta alueella on kaventunut.
He osoittivat halukkuutta edistää turvallisuusyhteistyötä -
sunniarabivaltioiden ja Israelin välillä.
Arabiedustajat huomauttivat silti, -
että Israelin ja palestiinalaisten rauhanprosessin umpikujan takia -
tällainen yhteistyö on kuitenkin mahdotonta.
EU:n ulkopolitiikan johtaja Federica Mogherini sanoi -
ennen tämän viikon vierailuaan Israeliin ja palestiinalaisalueille, -
että status quon jatkaminen ei ole vaihtoehto.
Hän julkaisi Brysselissä tiedotteen, jossa sanottiin, -
että EU on halukas tärkeään rooliin rauhanprosessin käynnistämisessä.
Tavoitteena olisi palestiinalaisvaltion perustaminen.
Mogherinin on määrä vierailla alueella huomenna ja ylihuomenna.
Hän tapaa muun muassa pääministeri Netanjahun -
ja palestiinalaispresidentti Abbasin.
Presidentti Obaman mukaan -
USA aikoo auttaa Persianlahden arabiliittolaisiaan, -
joihin kohdistuu konventionaalisen sodan uhka.
USA aikoo myös edistää niiden omaa puolustuskykyä -
epätavanomaisia uhkia, kuten Iranin epävakauttavia toimia, vastaan.
Obama puhui Persianlahden arabien huippukokouksen jälkeen -
saudien Al Arabia -televisiolle. Hän ilmaisi jälleen vastahakoisuutensa -
ryhtyä yksipuolisiin amerikkalais- toimiin ulkomailla.
Iranin toimet herättävät huolta -
Libanonissa, Syyriassa, Jemenissä ja kaikissa arabimaissa.
Useimmille arabimaille se vastaa ydinaseuhan kaltaista huolta.
Mainitsemanne turvallisuusjärjestely ei silti näytä huomioivan tätä?
Kyllä se itse asiassa huomioi. Kun puhumme yhteistyön tarpeesta -
epävakauttaviin toimiin ja konflikteihin puuttumiseksi, -
niin jotkin näistä liittyvät suoraan Irania koskeviin aiheisiin.
Obama toisti kantansa parhaillaan käytäviin Iranin ydinneuvotteluihin.
Hän korosti olevansa toiveikas, että Iran muuttaisi menettelyään -
positiivisemman kanssakäymisen suuntaan.
Pidetään mielessä, että USA on ilmaissut selvästi sen, -
että ydinaseistettu Iran olisi mahdolli- sesti uhkarohkeampi ja vaarallisempi.
On siten kaikkien edun mukaista taata, ettei Iran saa ydinasetta -
ja että valmistamme tietä Iranille positiivisempaa käytöstä varten:
kaupankäynnissä, kasvatusalalla ja tieteellisessä vaihdossa.
Toivomme heidän valitsevan tämän tien.
Presidentti Obama kommentoi myös Syyrian sotaa, -
jossa YK:n mukaan on menehtynyt yli 200 000 ihmistä. Obama sanoi, -
ettei sota luultavasti pääty ennen hänen virkakautensa loppumista.
Hän kuvasi tilannetta sydäntäsärkeväksi, mutta lisäsi, -
ettei USA olisi koskaan voinut yksin lopettaa tätä konfliktia.
Monien mielestä Syyria on Teidän Ruandanne.
Se voi kummitella mielessänne vielä vuosia. 200 000 kuollutta, -
9 milj. pakolaista: 2000-luvun pahin humanitaarinen kriisi.
Loppuuko verenvuodatus ennen kautenne päättymistä?
Luultavasti ei. Syyrian tilanne on sydäntäsärkevä, -
mutta samalla äärimmäisen mutkikas.
Kovat kohtalot ja kuolemat tulevat kummittelemaan minua.
Otan asian hyvin vakavasti. Mutta kun Syyria rinnastetaan Ruandaan, -
tarkoitetaan, että USA:n väliintulo olisi voinut estää ongelmat.
Kyseessä on sisällissota, joka kumpuaa pitkäaikaisista vääryyksistä.
USA ei laukaissut sitä, -
eikä USA olisi voinut sitä pysäyttääkään.
Totesin huippukokouksessa hyvin suorasukaisesti, -
että mielestäni Lähi-idässä -
kytketään aivan liian usein kaikki USA:han.
Syyrian ponnistustemme on oltava -
osa laajempaa kansainvälistä koalitiota.
Sotilaallinen ratkaisu ei ole lopulta ratkaisu.
Israelin talousministeri Moshe Kahlon sanoi -
talousministeriön ensimmäisessä kokouksessa, -
että kilpailun lisääminen talouteen ja pankkijärjestelmään -
sekä asuinkustannusten laskeminen -
ovat hänen talouspolitiikkansa asialistan kärjessä.
Talousministeriön ensimmäisessä kokouksessa keskitymme -
niihin aiheisiin, joihin sitouduin jo vaalikampanjassani:
asuntokriisiin, pankkien kilpailuun finanssimarkkinoilla -
sekä talouteen kaiken kaikkiaan.
Oma näkemykseni on, että kilpailu on kuluttajan paras ystävä.
Kilpailun puutteen vuoksi israelilaiset joutuvat maksamaan paljon -
monopoliveroa sekä kilpailun puutteen veroa.
Valitettavasti on niin, että mitä heikompia ihmiset ovat, -
sitä enemmän he joutuvat maksamaan.
Ja mitä vahvempia, sitä vähemmän he maksavat pankeissa, -
käsittelykuluissa, välityspalkkioissa ja kaikilla elämän osa-alueilla.
Näitä vääristymiä pitää pystyä rajoittamaan.
Ministeri Kahlonin talouspoliittiset linjaukset eivät tulleet yllätyksenä.
Ollessaan viestintäministerinä vuonna 2012 hän nousi sankariksi -
luotuaan kilpailutilanteen Israelin matkapuhelinmarkkinoille.
Sen ansiosta tarjolla on nyt -
rajoittamattomia puhe- ja sms-paketteja vain 7 euroa/kk.
Kahlon painotti vaaliohjelmassaan -
juuri perushyödykkeiden hintojen laskua, varsinkin asuinkustannusten.
Asuntojen keskihinta on kaksinker- taistunut Israelissa vuodesta 2007 -
matalasta korkotasosta ja tarjonnan riittämättömyydestä johtuen.
Kahlon oli sanonut hyväksyvänsä ainoastaan talousministerin paikan.
Kahlonin uusi Kulanu-puolue voitti 10 paikkaa 120-paikkaisesta knessetistä.
Siitä tuli yksi Netanjahun koalitiohallituksen kuninkaantekijöistä.
Kahlon kertoi jo ohjeistaneensa -
ministeriötä hoitamaan Israelin asuntokriisiä -
sekä pankkisektorin kilpailuttamisen vahvistamista.
Olen keskustellut talousministeriön virkamiesten kanssa.
Suunnitelmamme ovat jo valmiita.
Ministeriön pääjohtaja luovutti kirjan uudistuksista, -
ja mikäli niistä edes 15 % onnistuu, kääntyy taloutemme kasvuun.
Talousministeri Kahlonin ensimmäinen työtapaaminen -
osui harmilliseen saumaan, kun talousuutisissa kerrottiin, -
että ensimmäinen vuosineljännes osoitti bruttokansantuotteelle -
vain 2,5 % kasvua, odotetun 3,3 % sijaan.
Kiitos seurasta! Haluan tässä yhteydessä kiittää kaikkia teitä, -
jotka olette saaneet sydämellenne antaa -
TV7 Israel-uutisten Jerusalemin studiolle.
Pyydän teitä myös jäämään seuraamme tämän ohjelman jälkeen -
suoraan lähetykseen, jossa käsittelemme Jerusalemia ja Lähi-itää.
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman